*Prijedlog*

Na temelju članka 48. stavka 4. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19 i 57/22), članka 51. Statuta Grada Drniša, („Službeni glasnik Grada Drniša“, broj 2/21 i 2/22) Gradsko vijeće Grada Drniša na \_\_\_\_ . sjednici održanoj dana \_\_\_\_\_\_\_\_\_\_\_\_\_. 2024. godine donosi

**ODLUKU**

**o izmjeni i dopuni Odluke o utvrđivanju mjerila za sudjelovanje roditelja u cijeni programa**

**Dječjeg vrtića Drniš**

**Članak 1.**

U Odluci o utvrđivanju mjerila za sudjelovanje roditelja u cijeni programa Dječjeg vrtića Drniš („Službeni glasnik Grada Drniša“, broj 3/22 i 3/23) članak 4. stavak 7. mijenja se i glasi:

*„Iznos sufinanciranja roditelja za redoviti cjelodnevni i poludnevni boravak djece u vrtiću dodatno se umanjuju:*

*- ako je samo jedan roditelj zaposlen i ima plaću u neto iznosu:*

*672,00-940,00 EUR-a za 25%*

*940,10-1.209,00 EUR-a za 20%*

*1.209,10-1.479,00 EUR-a za 15%*

*1.479,10-1.747,00 EUR-a za 10%*

*1.747,10 i više EUR-a za 5%*

*- ako su oba roditelja zaposlena i imaju plaću u neto iznosu:*

*manju od 1.350,00 EUR-a za 20%*

*1.350,10-2.017,00 EUR-a za 15%*

*2.017,10-3.227,00 EUR-a za 10%*

*3.227,10 i više EUR-a za 5%*

*- ako je samohrani roditelj i ima plaću u neto iznosu:*

*672,00-807,00 EUR-a za 50%*

*807,10-1.075,00 EUR-a za 35%*

*1.075,10-1.344,00 EUR-a za 20%*

*1.344,10-1.523,00 EUR-a za 10%*

*1.523,10 i više EUR-a za 5%*

*- ako je roditelj korisnik prava na novčanu pomoć u sustavu socijalne zaštite, iznos sufinanciranja roditelja za redoviti cjelodnevni ili poludnevni boravak djece u vrtiću umanjuje se za 50%.*

**Članak 2.**

U Odluci o utvrđivanju mjerila za sudjelovanje roditelja u cijeni programa Dječjeg vrtića Drniš („Službeni glasnik Grada Drniša“, broj 3/22 i 3/23) članak 4. stavak 14. mijenja se i glasi:

*„Tijekom srpnja i kolovoza ako dijete ne pohađa vrtić, a upisano je u redoviti cjelodnevni program rada roditelji/skrbnici djece plaćaju cijenu čuvanja mjesta u mjesečnom iznosu 20,00 EUR-a, a ako je dijete upisano u poludnevni program rada roditelji/skrbnici plaćaju cijenu čuvanja mjesta u mjesečnom iznosu od 15,00 EUR-a“.*

**Članak 3.**

Ostale odredbe Odluke o utvrđivanju mjerila za sudjelovanje roditelja u cijeni programa Dječjeg vrtića Drniš ostaju neizmijenjene.

**Članak 4.**

Ova Odluka stupa na snagu osmog dana od dana objave u „Službenom glasniku Grada Drniša“, a primjenjivat će se od 01. rujna 2024. godine.

GRAD DRNIŠ

GRADSKO VIJEĆE

PREDSJEDNIK:

Tomislav Dželalija, dipl.ing.

KLASA:601-02/22-20/10

URBROJ:2182-6-

Drniš, \_\_\_\_\_\_\_\_\_\_\_\_ 2024. godine

**OBRAZLOŽENJE**

Sukladno odredbama članka 48. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19 i 57/22), Gradsko vijeće Grada Drniša donijelo je Odluku o utvrđuju mjerila za sudjelovanje roditelja u cijeni programa Dječjeg vrtića Drniš („Službeni glasnik Grada Drniša“, broj 3/22 i 3/23), čiji je osnivač Grad Drniš.

Kako je odredbama Odluke o objavi uvođenja eura kao službene valute u Republici Hrvatskoj („Narodne novine“, broj 85/22), a u svezi sa Zakonom o uvođenju eura kao službene valute u Republici Hrvatskoj („Narodne novine“, broj 57/22) od 01. siječnja 2023. godine bilo je potrebno iskazivati sve novčane iznose u euri-ma to se ovom Odlukom o izmjeni i dopuni Odluke o utvrđivanju mjerila za sudjelovanje roditelja u cijeni programa Dječjeg vrtića Drniš, iznosi iskazani u kunama konvertiraju u EUR-e po fiksnom tečaju od 7,5345 kn za 1,00 EUR.

Također, temeljem odredbi Uredbe o minimalnoj plaći („Narodne novine“, broj 125/23) za 2024. godinu bilo je potrebno uskladiti iskazane neto iznose s visinom minimalne plaće kao i prosječnog rasta plaća za protekle godine.

Međutim, kako se ekonomska cijena utvrđuje sukladno Državnim pedagoškim standardima za pedagošku godinu te je ista za tekuću pedagošku godinu utvrđena krajem kolovoza 2023. godine za pedagošku 2023./24., to će se navedeni dohodovni parametri u ovoj Odluci glede sudjelovanja roditelja u cijeni programa Dječjeg vrtića Drniš, primjenjivati za iduću pedagošku godinu tj za 2024./25. godinu.

Na utvrđenu ekonomsku cijenu (sukladno dohodovnom cenzusu), participacija roditelja i dalje se umanjuje u sufinanciranju programa od 5% do 50% iznosa ekonomske cijene.