temelju članka 51. Statuta Grada Drniša („Službeni glasnik Grada Drniša“ broj 2/21 i 2/22), Gradsko vijeće Grada Drniša na sjednici održanoj dana \_\_ srpnja. 2024. godine, donijelo je

**ODLUKU**

**o davanju suglasnosti gradonačelniku za potpisivanje**

**Sporazuma gradonačelnika za klimu i energiju**

**Članak 1.**

Daje se suglasnost gradonačelniku Grada Drniša za potpisivanje Sporazuma gradonačelnika za klimu i energiju (Covenant of Mayors for Climate & Energy) (u daljnjem tekstu: Sporazum) kojem je cilj smanjenje emisije CO2 i drugih stakleničkih plinova na administrativnom području od 55 % do 2030. godine, jačati otpornost i pripremati se za štetne učinke klimatskih promjena i baviti se pitanjem energetskog siromaštva kao ključnom mjerom omogućavanja pravedne tranzicije.

**Članak 3.**

Obrazac o pristupanju Sporazumu čine sastavni dio ove Odluke.

**Članak 4.**

Ova Odluka stupa na snagu danom donošenja, a objavljuje se u „Službenom glasniku Grada Drniša“.

PREDSJEDNIK GRADSKOG VIJEĆA

GRADA DRNIŠA

**Tomislav Dželalija, dipl.ing.**

O B R A Z L O Ž E N J E

uz prijedlog Odluke o pristupanju Sporazumu gradonačelnika za klimu i energiju (eng. Covenant of Mayors - Europe)

Sporazum gradonačelnika za klimu i energiju (u daljnjem tekstu: Sporazum gradonačelnika) okuplja lokalna i regionalna tijela vlasti koja su se dobrovoljno posvetili provedbi ciljeva Europske unije za klimu i energiju na svom teritoriju.

Sporazum gradonačelnika predstavlja najveću svjetsku inicijativu usmjerenu na lokalne energetske i klimatske aktivnosti s ciljem smanjenja energetske potrošnje emisija CO2 i utjecaja klimatskih promjena te prilagodbe klimatskim promjenama. Lokalna tijela vlasti - potpisnici Sporazuma gradonačelnika dijele zajedničku viziju kojom će osigurati dekarbonizaciju i otpornost gradova u kojima će njihovi građani imati pristup sigurnoj, održivoj i svima pristupačnoj energiji.

Vizija je da do 2050. godine živimo u dekarboniziranim i otpornim gradovima s pristupom svima dostupnoj, sigurnoj i održivoj energiji. Sukladno Sporazumu gradonačelnika nastavit će se:

1. smanjivati emisije stakleničkih plinova na svom teritoriju,
2. jačati otpornost i pripremati se za štetne učinke klimatskih promjena i
3. baviti se pitanjem energetskog siromaštva kao ključnom mjerom omogućavanja pravedne tranzicije.

Ključni dokument u realizaciji Sporazuma gradonačelnika je Akcijski plan energetski održivog razvoja i klimatskih promjena (eng. Sustainable Energy and Climate Action Plan - SECAP).

Grad Drniš je izradio Akcijski plan energetski održivog razvoja i klimatskih promjena.

SECAP predstavlja ključni dokument koji na bazi prikupljenih podataka o zatečenom stanju identificira te daje precizne i jasne odrednice za provedbu projekata i mjera energetske učinkovitosti i korištenja obnovljivih izvora energije te prilagodbe učincima klimatskih promjena na lokalnoj razini.

Prihvaćanjem SECAP-a postavljaju se temelji za energetski održiv grad, a definirane mjere unutar SECAP-a pokrenuti će nove financijske mehanizme za provedbu mjera energetske učinkovitosti i obnovljivih izvora energije.

Sukladno navedenome, za donošenje SECAP-a potrebno je prvo pristupiti Sporazumu gradonačelnika.

Nakon što se pristupi Sporazumu gradonačelnika te donese SECAP, jedinice lokalne samouprave dužne su svake dvije godine podnositi izvješće o provedbi ciljeva iz Sporazuma gradonačelnika, SECAP-a i napretku na ovome polju.

Pročelnica Upravnog odjela za gospodarstvo,

financije i društvene djelatnosti

Ivana Sučić, dipl.oec.

****

***2030***

Ja, Josip Begonja, gradonačelnik Grada Drniš, dobio sam ovlaštenje Gradskog vijeća Grada Drniša dana\_\_\_\_\_\_\_\_ za potpisivanje Sporazuma gradonačelnika za klimu i energiju, uz potpuno razumijevanje svih obveza, a posebice:.

* nadmašiti ciljeve koje je postavila Europska unija do 2030. godine smanjujući emisije CO2 (i, prema mogućnosti, drugih stakleničkih plinova) na našem području za najmanje 55 % do 2030. učinkovitijom upotrebom energije i većom upotrebom obnovljivih izvora energije,
* sastaviti Akcijski plan za održivu energiju i borbu protiv klimatskih promjena, kao temelj za izradu plana koji će se ispuniti zadani ciljevi u roku od jedne godine od gore navedenog datuma;
* **dostavljanje Izvješća o napretku** najmanje svake dvije godine od dostavljanja Akcijskog plana za održivu energiju i borbu protiv klimatskih promjena u svrhu evaluacije, praćenja i provjere;
* **u suradnji s Europskom komisijom i drugim uključenim strankama organizirati Dane energije, omogućujući građanima da izravno koriste mogućnosti i prednosti koje im pruža razumnije korištenje energije i redovito izvještavati lokalne medije o realizaciji Akcijskog plana;**
* **prisustvovati i pridonositi godišnjoj Konferenciji gradonačelnika Europske unije.**

Prihvaćam da se grad/općina čiji sam predstavnik isključi iz inicijative – uz prethodnu pismenu obavijest Ureda Sporazuma gradonačelnika – ako u dogovorenom roku ne dostavi prethodno navedene dokumente (tj. Akcijski plan za održivu energiju i borbu protiv klimatskih promjena te izvješća o napretku).

Grad Drniš, Trg kralja Tomislava 1, 22320 Drniš

Ivana Sučić, [gospodarstvo@drnis.hr](mailto:gospodarstvo@drnis.hr), + 385 22 888 845

**Datum :**

**Potpis:**

**\_\_\_\_\_\_\_\_\_\_\_\_\_\_\_\_\_**

